EM-sølvjenta Tonje Angelsen floppet i OL
Hun tok åpningshøyden 1,80 i første forsøk, men så møtte hun motstand allerede på neste kvalifiseringshøyde. Hun måtte ha tre forsøk på å gå over den høyden. Deretter fulgte tre raske og nokså klare riv på 1,90. Det plasserte henne som nummer 28 av 34 utøvere. Angelsen slo gjennom med sølv under EM i Helsingfors tidligere i sommer. Da gikk hun over 1,97 meter. Etter EM har det ikke stemt for trønderjenta.
Tonje Angelsen (22) var ikke i nærheten av sitt beste under OL i London. Hun røk ut etter et bestehopp på 1,85 meter under høydekvalifiseringen i OL torsdag.